b'\n_START_ARTICLE_\nZaseda\n_START_SECTION_\nIzvedba zasede\n_START_PARAGRAPH_\nZasede se postavljajo na obmo\xc4\x8djih, kjer je verjeten prehod nasprotnika in obenem nudijo tudi mo\xc5\xbenost delovanja iz zaklonov. Na to obmo\xc4\x8dje se lahko postavijo tudi eksplozivna telesa (npr. mine). V primeru na\xc4\x8drtovanih zased se vzpostavi tudi zavarovanje glavne napadalne skupine z vseh strani. Nato je potrebno po\xc4\x8dakati na prihod nasprotnika in odpreti ogenj v trenutku, ki je po mnenju poveljnika zasede najbolj primeren za u\xc4\x8dinkovit napad. Po napadu se lahko izvede umik zasede s polo\xc5\xbeaja ali pa zajetje nasprotnikovih vojakov in opreme. Slednja mo\xc5\xbenost predstavlja ve\xc4\x8djo nevarnost, saj obstaja velika mo\xc5\xbenost prihoda nasprotnikovih okrepitev.'